చాలా రోజులుగా పరాజయాలతో సతమతమవుతున్న రాజశేఖర్ దంపతులకు `గరుడ వేగ` సినిమా ఎనలేని సంతోషాన్నిచ్చింది. ప్రవీణ్ సత్తారు దర్శకత్వంలో వచ్చిన ఈ సినిమా సంచలన విజయాన్ని నమోదు చేసింది. మంగళవారం ఈ సినిమా విజయోత్సవ వేడుక హైదరాబాద్లో ఘనంగా జరిగింది. ఈ కార్యక్రమంలో జీవిత మాట్లాడుతూ.. `గరుడవేగ` విషయంలో సినీ పరిశ్రమకు చెందిన ఐదుగురు వ్యక్తులు తమకు ఎంతో సహాయం చేశారని తెలిపారు.`ఈ సినిమాను ఎంతో కష్టపడి తెరకెక్కించాం. అయితే ప్రజల్లోకి ఎలా తీసుకెళ్లాలో మాత్రం తెలియలేదు. అప్పుడు రానా, మంచు లక్ష్మి, కాజల్, తాప్సీలకు ఫోన్ చేసి టీజర్ లాంచ్ కార్యక్రమానికి రావాల్సిందిగా ఆహ్వానించాం. అడిగిన వెంటనే వారు రావడానికి అంగీకరించారు. కాజల్, తాప్సీలతో నాకు అంతకుముందు కనీస పరిచయం కూడా లేదు. అయినా వారు అడిగిన వెంటనే అంగీకరించారు. ఇక ట్రైలర్ లాంచ్ సందర్భంగా నందమూరి బాలకృష్ణ ఇచ్చిన ప్రోత్సాహం మర్చిపోలేము. స్వయంగా ముహూర్తం పెట్టి మరీ ట్రైలర్ లాంచ్ చేశారు. అందుకే `గరుడ వేగ` విషయంలో ఈ ఐదుగురికీ రుణపడి ఉన్నాం. ఇక  విడుదల తర్వాత సినిమా చూసి చిరంజీవిగారు, మహేష్ బాబు ప్రత్యేకంగా అభినందించార`ని జీవిత తెలిపారు.
chala rojulugaa paraajayaalato satamatamavutunna rajasekhar dampatulaku `garuda vega` sinima enaleni santoshaannichindi. praveen sattaaru darsakatvamlo vachina ee sinima sanchalana vijayaanni namodu chesindi. mangalavaaram ee sinima vijayotsava veduka hyderabadlo ghanamgaa jarigindi. ee kaaryakramamlo jeevita maatlaadutuu.. `garudavega` vishayamlo cinee parisramaku chendina aiduguru vyaktulu tamaku entho sahayam chesarani telipaaru.`ee sinimaanu entho kashtapadi terakekkincham. ayithe prajalloki ela teesukellaalo maatram teliyaledu. appudu rana, manchu lakshmi, kajal, taapseelaku fon chesi teaser lanch kaaryakramaaniki ravalsindiga ahvanincham. adigina ventane vaaru raavadaaniki angeekarinchaaru. kajal, taapseelatoe naaku antakumundu kaneesa parichayam kuudaa ledu. aina vaaru adigina ventane angeekarinchaaru. ika triler lanch sandarbhamgaa nandamuri balakrishna ichina prothsaaham marchipolemu. swayamgaa muhurtam petti mari triler lanch chesaru. anduke `garuda vega` vishayamlo ee aiduguriki runapadi unnam. ika  vidudala tarvaata sinima chusi chiranjeevigaaru, mahesh baabu pratyekamgaa abhinandinchaara`ni jeevita telipaaru.